KOMISJONI MÄÄRUS (EÜ) nr 1030/2009,

29. oktoober 2009,

millega kiidetakse heaks väikesed muudatused kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis („Pecorino Romano” (KPN))

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 20. märtsi 2006. aasta määrust (EÜ) nr 510/2006, põllumajandustoodete ja toidu geograafiliste tähiste ja päritolunimetuste kaitse kohta, (1) eriti selle artikli 9 lõike 2 teist lauset,

ning arvestades järgmist:

Komisjon on kõnealuse muudatuse läbi vaadanud ja leiab, et see on põhjendatud. Kuna muudatus on väike määruse (EÜ) nr 510/2006 artikli 9 tähenduses, võib komisjon selle heaks kiita ilma kõnealuse määruse artiklites 5, 6 ja 7 kirjeldatud menetlust kohaldamata,

ON VASTU VÕTNUD KÄESOLEVA MÄÄRUSE:

Artikkel 1

Kaitstud päritolunimetuse „Pecorino Romano” spetsifikaati muudetakse vastavalt käesoleva määruse I lisale.

Artikkel 2

Kokkuvõte spetsifikaadi põhielementidest on esitatud käesoleva määruse II lisas.

Artikkel 3

Käesolev määrus jõustub kahekümnendal päeval pärast selle avaldamist Euroopa Liidu Teatajas.

(1) ELT L 93, 31.3.2006, lk 12.

(2) EÜT L 148, 21.6.1996, lk 1.

II LISA

KOKKUVÕTE

Nõukogu määrus (EÜ) nr 510/2006 põllumajandustoodete ja toiduainete geograafiliste tähiste ja päritolunimetuste kaitse kohta

„PECORINO ROMANO”

EÜ nr: IT-PDO-0117-0017-26.1.2006

KPN (X) KGT ( )

Käesolevas kokkuvõttes esitatakse teabe andmise eesmärgil spetsifikaadi põhipunktid.

1. Liikmesriigi pädev asutus

Nimi : MINISTERO DELLE POLITICHE AGRICOLE E FORESTALI Aadress : Via XX Settembre 20, 00187 Roma RM, ITALIA Tel : +39 0646655104 Faks : +39 0646655306 E-post : saco7@politicheagricole.gov.it

2. Taotlejate rühm

Nimi : Consorzio per la Tutela del Formaggio Pecorino Romano Aadress : Corso Umberto I 226, 08015 Macomer NU, ITALIA Tel : +39 078570537 Faks : +39 078572215 E-post : — Koosseis : tootjad/töötlejad (X) muud ( )

3. Toote liik

Klass 1.3. Juust

4. Spetsifikaat

(Määruse (EÜ) nr 510/2006 artikli 4 lõikega 2 ette nähtud nõuete kokkuvõte)

4.1. Nimetus

„Pecorino Romano”

4.2. Kirjeldus

„Pecorino Romano” KPN on kõva juust, mis on keedetud eranditult lamba värskest täispiimast, mida saadakse punktis 4.3 osutatud piirkonnas asuvate lambakasvatuste lammastelt. Juust antakse tarbimisse 25–35 cm läbimõõduga silindrina, mille külg on sile ja selle kõrgus on 25–40 cm. Juustusilindri mõõtmetest olenevalt on kaal 20–35 kg. Juustu koorik on õhuke, värvus vandel või naturaalsed õled, mõnikord on juust kaetud erilise kaitsekihiga. Juustu sisu on tiheda või kergelt avatud struktuuriga; lõikekoha värvus on valgest kuni vähem või rohkem intensiivse õlgkollaseni. Maitse on lauajuustu puhul aromaatne ja kergelt pikantne; riivitava juustu puhul olenevalt juustu valmimisastmest pikantne, intensiivne ja meeldiv. Juustul „Pecorino Romano” on iseloomulik lõhn. Rasvasisaldus kuivaines: vähemalt 36 massiprotsenti.

4.3. Geograafiline piirkond

Kogu Sardiinia ja Lazio maakonna ning Grosseto provintsi territoorium.

4.4. Päritolutõend

Tootmisprotsessi iga etappi jälgitakse ning kõik sissetulevad ja väljaminevad tooted dokumenteeritakse. Toote jälgitavus tagatakse eespool osutatud viisil ning lisaks sellele kontrolliasutuse, lambakasvatajate, juustutootjate, töötlejate ja pakendajate hallatavate spetsiaalsete registrite koostamise abil ning kontrolliasutust toodetud kogustest õigeaegselt teavitades. Kontrolliasutus kontrollib tootmise spetsifikaadi ja kontrollikava sätete kohaselt kõiki registrisse kantud füüsilisi ja juriidilisi isikuid.

4.5. Tootmismeetod

Piim võib olla termiliselt töödeldud ja tõenäoliselt nakatatud (inokuleeritud) kohapealsete piimhappebakterite kultuuridega, millele mõnikord lisatakse tootmispiirkonnast pärit bakteritüvesid. Piim kalgendatakse temperatuuril 38–40 °C üksnes samas tootmispiirkonnas kasvatatud lammastelt saadud lambalaabiga. Kalgendit kuumutatakse temperatuurivahemikus 45–48 °C. Juustu võib soolduda lasta kuivalt või soolvees. Lauajuust laagerdub vähemalt viis kuud, riivitav juust vähemalt kaheksa kuud. Juustu võib katta värvitu või musta toiduainete kaitseks mõeldud materjaliga. Juustu tootmine langeb ajavahemikku oktoobrist juulini.

Piima tootmise kõik etapid, juustu „Pecorino Romano” valmistamine ja töötlemine peavad toimuma punktis 4.3 osutatud piirkonna territooriumil.

4.6. Seos piirkonnaga

Looduslike näitajate osas on tootmispiirkonnas eripärased kliima- ja mullastikutingimused. Inimeste tööst rääkides on oluline rõhutada juustu esinemist ja ajaloolist levikut seda tarbivatel turgudel.

4.7. Kontrolliasutus

Kontrolliasutus täidab standardis EN 45011 sätestatud tingimusi.

Nimi : OCPA Aadress : Zona industriale Macomer c/o Consorzio Latte, 08015 Macomer NU, ITALIA Tel : +39 0785742196 Faks : +39 0785742197 E-post : ocpa.cert@tiscali.it

4.8. Märgistus

„Pecorino Romano” juustusilindrid on algselt kogu külje ulatuses selleks otstarbeks valmistatud matriitsiga märgistatud. Matriitsiga pressitakse juustusilindrile nimetus „Pecorino Romano”, nimetuse logo, tunnus, päritoluprovints, juustuvalmistaja kood ning tootmise kuu ja aasta.

Nimetuse logo koosneb pideva või katkendliku joonega tõmmatud ümarate nurkadega rombist, mille sees on stiliseeritud lambapea ning selle all nimetus „Pecorino Romano”.

Lisaks on lubatud kasutada maakonna logo. See asub juustusilindri ülemisele poolele kantaval märgisel nimetuse logo kõrval, juhul kui kogu tootmistsükkel toimub asjaomases maakonnas.